CELEX: E2016J0009
Language: mt
Date: 2017-07-14 00:00:00
Title: Sentenza tal-Qorti tal-14 ta’ Lulju 2017 fil-Kawża E-9/16 — L-Awtorità ta’ Sorveljanza tal-EFTA vs. Ir-Renju tan-Norveġja (Ir-Regolament REACH (KE) Nru 1907/2006 — Sustanzi kimiċi — Aċidu perfluworoottanojku (PFOA) — Moviment liberu — Proċedura ta’ restrizzjonijiet — Bażi legali)

4.1.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 1/7
            
         SENTENZA TAL-QORTI
   tal-14 ta’ Lulju 2017
   fil-Kawża E-9/16
   L-Awtorità ta’ Sorveljanza tal-EFTA vs. Ir-Renju tan-Norveġja
   
      (Ir-Regolament REACH (KE) Nru 1907/2006 — Sustanzi kimiċi — Aċidu perfluworoottanojku (PFOA) — Moviment liberu — Proċedura ta’ restrizzjonijiet — Bażi legali)
   
   (2018/C 1/09)
   Fil-Kawża E-9/16, l-Awtorità ta’ Sorveljanza tal-EFTA vs. Ir-Renju tan-Norveġja — RIKORS għal dikjarazzjoni li n-Norveġja naqset milli tissodisfa l-obbligi tagħha li jirriżultaw mill-Att li issir referenza għalih fil-punt 12zc tal-Kapitolu XV tal-Anness II tal-Ftehim dwar iż-Żona Ekonomika Ewropea (ir-Regolament (KE) Nru 1907/2006 tal-Parlament Ewropew u tal-Kunsill tat-18 ta’ Diċembru 2006 dwar ir-Reġistrazzjoni, il-Valutazzjoni, l-Awtorizzazzjoni u r-Restrizzjoni ta’ Sustanzi Kimiċi (REACH)), kif adattat permezz tal-Protokoll 1 tiegħu, u/jew l-obbligi tiegħu skont il-Ftehim, billi żammet fis-seħħ dispożizzjoni nazzjonali bħat-Taqsima 2–32 tar-Regolament dwar il-Prodotti Norveġiżi li jipprojbixxi l-manifattura, l-importazzjoni, l-esportazzjoni u l-bejgħ ta’ prodotti tal-konsumatur li fihom ċerti konċentrazzjonijiet ta’ aċidu perfluworoottanojku, il-Qorti, preseduta minn Carl Baudenbacher, President u Imħallef-Rapporteur, Per Christiansen u Ása Ólafsdóttir (ad hoc), Imħallfin, tat is-sentenza tagħha fl-14 ta’ Lulju 2017, li l-parti operattiva tagħha hija kif ġej:
   Il-Qorti b’dan:
   
               1.
            
            
               Tiċħad ir-rikors.
            
         
               2.
            
            
               Tordna lill-Awtorità ta’ Sorveljanza tal-EFTA sabiex iġġarrab l-ispejjeż tal-proċedimenti.